На основу члана 17. Одлуке о јавним расправама ( „Службени лист општине Сокобања“, бр. 23/19) и члана 116. Статута општине Сокобања („Службени лист општине Сокобања“,бр. 6/2019), Општинско веће општине Сокобања, на седници одржаној дана 31.01.2023. године, доноси

ПРОГРАМ ЈАВНЕ РАСПРАВЕ О НАЦРТУ

ОДЛУКЕ О ПРОГЛАШЕЊУ СПОМЕНИКА ПРИРОДЕ „СЕСАЛАЧКА ПЕЋИНА“

1. У поступку припреме Нацрта Одлука о проглашењу Споменика природе ,,Сесалачка пећина“, (у даљем тексту: Нацрт), Општинско веће општине Сокобања организује и спроводи јавну расправу.

2. Јавна расправа о Нацрту одржаће се од 01.02.2023. до 24.02.2023. године.

3. Учесници у јавној расправи су представници органа Општине Сокобања, грађани, удружења, стручна јавност, као и друге заинтересоване стране.

4. Програм јавне расправе са Нацртом, објављује се на сајту Општине Сокобања, <http://www.opstinasokobanja.com/>.

5. Примедбе и сугестије достављају се Општини Сокобања на е-mail: marija.jovanovic@opstinasokobanja.com или поштом на адресу Сокобања, ул. Светог Саве бр. 23.

Лица за контакт: Mарија Јовановић, телефон бр. 064/8560759.

6. Нацрт ће бити представљен на отвореном састанку у форми округлог стола, који ће се одржати 24.02.2023. године, са почетком у 12,00 сати у Великој сали општине Сокобања.

7. По окончању јавне расправе, Општинско веће ће анализирати све примедбе и предлоге у јавној расправи и на основу тога сачини извештај о одржаној јавној расправи и у року од 15 дана од дана окончања јавне расправе исти објавити на сајту.

 ОПШТИНСКО ВЕЋЕ ОПШТИНЕ СОКОБАЊА

Број: 02-8/2023

У Сокобањи, дана 31.01.2023. године

 ПРЕДСЕДНИК

 Миодраг Николић с.р.